armvectores/hy_wikipedia_2023 huggingface dataset:
Շեյկ Տուրե

Շեիկ Տուրե (հոլ.՝ Cheick Toure; փետրվարի 7, 2001(2001-02-07), Դորդրեխտ, Հարավային Հոլանդիա, Նիդերլանդներ), նիդերլանդացի ֆուտբոլիստ, «Ֆեյենոորդ» ակումբի կիսապաշտպան։


== Ակումբային կարիերա ==
Տուրեն «Ֆեյենորդ» ակումբի սան է։ Ակադեմիայում մարզվել է տասներկու տարեկանից, հանդես է եկել  երիտասարդական թիմի կազմում։  Սկսած 2017/2018 մրցաշրջանից՝ մասնակցել է հիմնական թիմի մարզումներին ու հանդիպումներին։ 2017 թվականի  օգոստոսի 27-ին կատարել է իր նորամուտը Էրեդիվիզիում՝ «Վիլհեմ II» ակումբի  դեմ խաղի Ստիվեն Բերգյուսի փոխարեն 66-րդ րոպեին փոխարինելով Սթևեն Բերգյոյս։


== Ելույթների ==
2017 թվականի հոկտեմբերի 27-ի տվյալներով


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Պալատինյան կամուրջ

Պալատինյան կամուրջ, հայտնի է նաև որպես Ponte Inglese (իտալերեն՝ Ponte Palatino), կամուրջ Իտալիայի մայրաքաղաք Հռոմում։ Կապում է Ռիպա և Տրաստևերե շրջանները։


== Նկարագրություն ==
Կամուրջը նախագծել է ճարտարապետ Անջելո Վեսկովալին, և այն կառուցվել է 1886-1890 թվականներին մասամբ ավերված Էմիլիոյի կամրջի (ներկայումս՝ Պոնտե Ռոտտո) տեղում։ Հին եռակամար կամրջի կամարներից մեկն ավերվել է 1598 թվականի ջրհեղեղի պատճառով։ Մյուս կամարը քանդվել է Վեսկովալիի կողմից 1887 թվականին, որպեսզի Պալատինյան կամրջի կառուցման համար բավարար տարածք լինի։ Նա Էմիլիոյի կամրջից թողնում է միայն մի կամար գետի կենտրոնում, որին կից կառուցվում է ներկայիս կամուրջը։
Պալատյան կամուրջն իր անվանումն ստացել է Պալատին բլրից, քանի որ կառուցված է նրա լանջերին։ Կամուրջը ձգվում է Forum Boarium անասնական շուկայից մինչև Պիացցա Կաստելլանի՝ Տիբերինա կղզու դիմաց։ Ponte Inglese (անգլիական) անվանումն ստացել է ձախակողմյան երթևեկության պատճառով, ինչն ընդունված է Միացյալ Թագավորությունում։
Կամրջի երկարությունը 155 մետր է։ Այն իրենից ներկայացնում է մետաղյա մակերես՝ հենված հինգ քարե պատնեշների վրա։


== Ծանոթագրություններ ==


== Արտաքին հղումներ ==
Rendina, Claudio (2005). Enciclopedia di Roma. Rome: Newton Compton Editori. ISBN 88-541-0304-7.
Չոլուս

Չոլուս (ռուս.՝ Чолус), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կիմա գետի ձախ ափին՝171 կմ հեռավորության վրա։ Գետի երկարությունը 52 մ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000045524
Հիդրոլոգիական ուսումնասիրությունների կոդը - 103004552
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լյաոդունի թերակղզի

Լյաոդունի թերակղզի (չինարեն ավանդ. 遼東半島, հեշտ. 辽东半岛 , պինին: Liao2, պալլ.: dong1), թերակղզի Չինաստանի հյուսիս֊արևելքում՝ Դեղին ծովի Արևմտակորեական և Լյաոդունի ծոցերի միջև։ Երկարությունը 225 կմ է․ լայնությունը՝ 80֊130 կմ, բարձրությունը՝ մինչև 1132 մ։ Խոշոր նավահանգիստներն են Դալյանը և Լյույշունը։


== Անվանում ==
Անվանումը կապված է հնում Չինաստանի այժմյան տարածքում գոյություն ունեցած Լյաո պետության հետ, որի անվանն ավելացվել է Դուն «արևելք» բառը։ Այսպիսով Լյաոդուն նշանակում է «Լյաոյից արևելք», այսինքն՝ «Լյաո պետությունից արևելք»։


== Ծանոթագրություններ ==
Գզրարություն

Գզրարություն, բամբակ կամ բուրդ գզելու արհեստը։ Հայաստանում տարածված է եղել հնագույն ժամանակներից։ Գզրարության նպատակն էր բամբակը կամ բուրդը մանելուց առաջ փափկացնելը։ Բրդի գզման համար օգտագործում էին մետաղյա ատամնաշարով սանդերք, իսկ բամբակի համար՝ աղեղ։ Անցյալում հայտնի գզրարներ էին ոզմեցիները (Արևմտյան Հայաստան)։ Գզրարությունը որպես արհեստ վերացել է 1950-ական թվականներին։
Կարամուսալի

Կարամուսալի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 245 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ձիթահան

Ձիթահան, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից հարավ-արևելք, Ճորոխի աջակաողմյան վտակներից մեկի վերանգավառում։


== Բնակչություն ==
XX դարի սկզբին ուներ 17 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Cyprus Mail

Cyprus Mail, լրատվական օրաթերթ, որը լույս է տեսնում Կիպրոսում։ Այն 2-րդ կիպրական օրաթերթն է Կիպրոսում, որ հրատարակվում է անգլերեն։ Օրաթերթը լույս է տեսնում 1945 թվականից սկսած։ Պարբերականի պաշտոնական կայքը հասանելի է միայն անգլերեն։ Հոդվածների մեծ մասը լույս է ընծայվում նաև առցանց տարբերակով։


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Խիզան (այլ կիրառումներ)

Խիզան, կարող է վերաբերել՝

Խիզան - քաղաք Մեծ Հայքի Մոկք նահանգի Մյուս Իշայր գավառում
Խիզան - հայկական իգական անուն
Անդորրայի դրոշ

Անդորրայի դրոշը Անդորրայի պետական խորհրդանիշերից է։ Այն հանդիսանում է երեք մասի բաժանված մի ուղղանկյուն, կազմված հաջորդաբար կապույտ, դեղին և կարմիր գծերից։ Կենտրոնական մասում Անդորրայի զինանշանն է նկարված. վահանակ, բաժանված չորս մասի՝ ամեն մասում մի խորհրդանշան։ Այն Անդորրայի դրոշն է դեռևս XIX դարից։ Կապույտն ու կարմիրը Ֆրանսիայի գույներն են, դեղինն ու կարմիրը Իսպանիայի։ Միասին նրանք խորհրդանշում են ֆրանս-իսպանական իշխանությունը Անդորրայում։ Վահանի՝ Անդորրայի զինանշանի վրա, պատկերված են Ուրխելյան եպիսկոպոսի թեմն ու գերանդին, երկու ցուլ, որոնք խորհրդանշում են Ֆրանսիան և Իսպանիան, իսկ դեղին ֆոնի վրա կարմիր գծերը Կատալոնիայի խորհրդանիշն է։ Ներքևում գրված է մի դևիզ. «Միասնությունը հզորացնում է» (լատ. Virtvs Vnita Fortior)


== Կառուցվածք ==


=== Վահանի կառուցվածքը ===


=== Դրոշի կառուցվածքը ===


== Նմանատիպ դրոշներ ==

		
		


== Պատմական դրոշներ ==

		


== Արտաքին հղումներ ==
Անդորրայի դրոշը Flags of the World կայքում
Սեն Մարտեն դը Սալան

Սեն Մարտեն դը Սալան (ֆր.՝ Saint-Martin-de-Sallen), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 575 մարդ, բնակչության խտությունը` 31.77 մարդ/կմ²։ Բնակավայրը զբաղեցնում է 18.1 կմ² տարածք։
2017 թվականի հունվարից Ամար, Կոմոն սյուր Օրն, Կուրսի սյուր Օրն, Տյուրի Արկուր համայնքների հետ միասին հանդիսանում է Լը Օմ համայնքի մաս։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 27 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 370 աշխատունակ (15-64 տարեկան)  բնակիչ, որոնցից ակտիվ էին 272-ը, իսկ ոչ ակտիվները` 98։ Ակտիվության ցուցանիշը կազմում է 73,5 %։ 272 աշխատունակ մարդկանցից աշխատել է 259 անձ (141 տղամարդ և 118 կին)։ Գործազուրկ են եղել 13 անձ (7 տղամարդ և 6 կին)։ 98 անաշխատունակներից 32-ը եղել են աշակերտներ կամ ուսանողներ, 40-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ճապոնիայի քաղաքների ցանկ

Ճապոնիայի քաղաքների ցանկ, տեսակավորված է ըստ պրեֆեկտուրաների, բնակչության թվաքանակի, մակերեսի, բնակչության խտության և հիմնադրման ամսաթվի։ Ճապոնիայի խոշորագույն քաղաքների մեծ մասը կառավարության որոշմամբ սահմանված քաղաքներ են։ Տարածաշրջանային նշանակության քաղաքները նշանակված են որպես կենտրոնական քաղաքներ։ Տոկիոն ներառված չէ այս ցանկում, քանի որ այն դադարել է գոյություն ունենալ 1943 թվականի հուլիսի 1-ից, և ներկայումս այն գոյություն ունի որպես հատուկ «մայրաքաղաքային պրեֆեկտուրա»՝ իր 23 «հատուկ շրջաններով» (շրջաններից յուրաքանչյուրն ունի քաղաքի կարգավիճակ), որոնք Տոկիոյի պրեֆեկտուրայի արևելյան մասում կազմում են նախկին քաղաքի նախկին սահմանները։


== Քաղաքներ ==


== Ելակետային տվյալներ ==
Մակերեսի վերաբերյալ տվյալները համապատասխանում են Ճապոնիայի աշխարհագրական հետազոտությունների ինստիտուտի՝ 2007 թվականի հոկտեմբերի 1-ի տվյալներին։
Յուրաքանչյուր պրեֆեկտուրայի բնակչության ելակետային վեբ-կայքերը համապատասխանում են ja:Template:自治体人口/doc։


== Ծանոթագրություններ ==
Մազեպա (ազգային պարկ)

Մազեպա (անգլ.՝ Mazeppa National Park), Ազգային պարկ Ավստրալիայի Քվինսլենդ նահանգում, հիմնադրվել է 1972 թվականին։ Անվանվել է ուկրաինացի հետման  Իվան Մազեպայի պատվին։ Գտնվում է Բրիսբենից հյուսիս-արևմուտք, 821 կմ հեռավորության վրա։ Սահմանակից է № 55 ավտոճանապարհին։ Պարկում աճում են հարյուր երեսուն տեսակի բույսեր, այդ թվում` հազվագյուտ ծառատեսակներ և էվկալիպտներ։


== Արտաքին հղումներ ==
Национальный парк «Мазепа» Archived 2009-10-22 at the Wayback Machine.
Mazeppa National Park — QLD
Աչքեր առանց դեմքի

Աչքեր առանց դեմքի (ֆր.՝ Les yeux sans visage), 1960 թվականին նկարահանված ֆիլմ, ռեժիսորը Ժորժ Ֆրանժյուն է։


== Սյուժե ==
Անհայտ մարդիկ առևանգում և սպանում են պրոֆեսոր Ժենեսսեյի աղջկան։ Աղջկա թաղման արարողությունը կազմակերպում է հենց հայրիկը։ Բայց ամեն բան այդպես պարզ չէր, աղջիկը ողջ էր։ Բժիշկը դիմային փորձեր էր կատարում անմեղ աղջիկների երեսներին։ Եվ պրոֆեսորի օգնական Լուիզան բոլոր աղջիկներին բաց է թողնում։


== Դերերում ==


== Ծանոթագրություններ ==


== Արտաքին հղումներ ==
Internet Movie Database
Rotten Tomatoes Archived 2012-10-19 at the Wayback Machine.
Metacritic
Կոլոնֆե

Կոլոնֆե (ֆր.՝ Colonfay), համայնք Ֆրանսիայում, Պիկարդիա մարզի Էնա գավառում։ Մտնում է Մարլ կանտոնի կազմի մեջ։ Հանդիսանում է Վարվեն շրջանը։
Համայնքի INSEE կոդ՝ 02206։


== Բնակչություն ==
Համայնքի բնակչությունը 2010 թվականին կազմում էր 71 մարդ։


== Տնտեսություն ==
2010 թվականի տվյալներով 42 աշխատունակ տարիքի մարդկանցից (15-64 տարեկան) 28-ը տնտեսապես ակտիվ էին, 14-ը անգործունակ (ակտիվության ցուցանիշը 66,7 %, 1999 թվականին եղել է՝ 64,2 %)։ 28 աշխատունակ բնակիչներից 24-ը աշխատում էին (13 տղամարդ և 11 կին), անաշխատանք էին 4-ը (3 տղամարդ և 1 կին)։ 27 անգործունակ մարդկանցից 14-ը աշակերտներ կամ ուսանողներ են, 5-ը թոշակառու, 5-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Կոլոնֆեի վիճակագրության ազգային ինստիտուտ (ֆր.)
(65) Կիբելե

(65) Կիբելե (անգլ.՝ Cybele), աստերոիդ աստերոիդների գոտու արտաքին մասում։ Հայտնաբերվել է 1861 թվականի մարտի 8-ին Վիլհելմ Թեմպլի կողմից Մարսելում։
Միջին հեռավորությունը Արեգակից կազմում է 3,425391 ա. մ., առավելագույնը մոտենում է 3,0486 ա. մ. հեռավորության վրա և հեռանում 3,8022 ա. մ., իսկ Երկրի ուղեծրին Կիբելե աստերոիդը նվազագույնը մոտենում է 2,0372 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2315,6 երկրային օրվա ընթացքում, իր ուղեծրով շարժվելով միջինում 0,155467 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,56° անկյուն։
Կիբելե աստերոիդը գլխավորում է Կիբելեի աստերոիդների ընտանիքը։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է P դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Կիբելե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վահրամ Խորխոռունի

Վահրամ Վահրեսի Խորխոռունի (սեպտեմբերի 2, 1951(1951-09-02), Երևան, Հայկական ԽՍՀ - դեկտեմբերի 10, 1998(1998-12-10), Երևան, Հայաստան), ՀՀ ներքին զորքերի գնդապետ (1994), ԼՂՀ ներքին գործերի փոխնախարար (1993-1994), ՀՀ ՊՆ ռազմական ոստիկանության վարչության պետ (1994-1997), ՀՀ պաշտպանության փոխնախարար (1997-1998)։


== Կենսագրություն ==
Վահրամ Խորխոռունին ծնվել է 1951 թվականի սեպտեմբերի 2-ին, Երևանում։ Ավարտել է ԽՍՀՄ ՆԳՆ Գորկիի միլիցիայի բարձրագույն դպրոցը (1978) և ՌԴ ՆԳՆ ակադեմիան (1993)։ 1973-1978 թվականներին ծառայել է ԽՍՀՄ ԶՈՒ ՆԳ զորախմբում։ 1978-1994 թվականներին ղեկավար պաշտոններ է վարել ՀՍՍՀ և ՀՀ ՆԳՆ համակարգում. 1993-1994 թվականներին եղել է ԼՂՀ ներքին գործերի փոխնախարար, 1994-1997 թվականներին՝ ՀՀ ՊՆ ռազմական ոստիկանության վարչության պետ, 1997-1998 թվականներին՝ ՀՀ պաշտպանության փոխնախարար։
Վահրամ Խորխոռունին գործուն մասնակցություն է ունեցել կամավորական ջոկատների կազմավորման, բանակաշինության, ՀՀ ԶՈՒ սպառազինության աշխատանքներին։
Սպանվել է 1998 թվականի դեկտեմբերի 10-ին, Երևանում՝ իր բնակարանի շքամուտքում, հրազենից։ Թաղված է Երևանի «Եռաբլուր» պանթեոնում։


== Արտաքին հղումներ ==
Խորխոռունի Վահրամ Վահրեսի


== Աղբյուրներ ==
«Ղարաբաղյան ազատագրական պատերազմ 1988-1994 թթ.», հանրագիտարան, Երևան, 2004 թ.
Ցիխիսձիրի

Ցիխիսձիրի (վրաց.՝ ციხისძირი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 510 մետր բարձրության վրա։ Շրջկենտրոն Մցխեթից հեռու է 21 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1606 մարդ։ Բնակչության ճնշող մեծամասնությունը ադրբեջանցիներ և վրացիներ են։


== Ծանոթագրություններ ==
Սրբուհի Ստամբոլցյան

Սրբուհի Ստամբոլցյան (մարտի 14, 1969(1969-03-14), Երևան, Հայկական ԽՍՀ, ԽՍՀՄ), հայ երգչուհի, երգահան։ Երգեհոնահար Վահագն Ստամբոլցյանի դուստրն է։


== Կենսագրություն ==
Սրբուհի Ստամբոլցյանը ծնվել է 1969 թվականի մարտի 14-ին, Երևանում։  1976 թվականից սովորել է Երևանի Կրուպսկայայի անվան միջնակարգ դպրոցում և Սայաթ-Նովայի անվան երաժշտական դպրոցի դաշնամուրի, սրնգի և կիթառի դասարաններում։ 1984 թվականից սովորել է Երևանի Փ. Թերլեմեզյանի անվան գեղարվեստի ուսումնարանի դիզայնի բաժնում։ 1986 թվականին ընդունվել է Երևանի գեղարվեստաթատերական ինստիտուտի դեկորատիվ-կիրառական բաժին, որին զուգահեռ սովորել է վոկալ` Արզաս Ոսկանյանի, շվի` Իլյա Մինասյանի դասարաններում։ 1988 թվականիցից աշխատել է Հայֆիլհարմոնիայի «Հայեր» համույթում` որպես երգչուհի։ 1990 թվականից եղել է «Հայհամերգ» միավորման մենակատար։ 1994-2001 թվականներին, ընդհատումներով, աշխատել է Հայաստանի Երգի պետական թատրոնում` որպես մենակատար։ 2000-2001 թվականներին  թատրոնին կից ստուդիայում դասավանդել է ազգագրություն, վոկալ-ոճաբանություն։ 
2001-2006 թվականներին բնակվել է Մոսկվայում, ուր աշխատել է «Moulin Rouge» էլիտար ամսագրում` որպես ոճաբան։ Դասընթացներ է ունեցել երաժշտական տարբեր ուսումնական հաստատություններում և ստուդիաներում։ 
2007 թվականից աշխատել է Հայաստանի Երգի պետական թատրոնում` որպես երգչուհի և դասավանդել է վոկալ-ոճաբանություն։ 
1992 թվականին արժանացել է ազգային ֆիլհարմոնիկ գործակալության «Ա-Շոու» ծրագրի «Միսս Սոուլ» կոչման, 2001 թվականին «Այո» մրցանակաբաշխության առաջին` «Տարվա լավագույն երգ» մրցանակին։ 2011 թվականին երաժշտարվեստի ասպարեզում ունեցած ավանդի համար պարգևատրվել է ՀՀ մշակույթի նախարարության պատվոգրով։ 
Հեղինակ  է բազմաթիվ երգերի խոսքերի։ Հանդիսատեսին առավել ծանոթ է «Տիրամոր գովք» երգի առաջին կատարմամբ, երգչուհի Վարդուհի Վարդանյանի կատարած «Հայաստան աշխարհ»  և Սիրուշոյի «Անտարբեր աշխարհ» երգի խոսքերով։


== Ծանոթագրություններ ==
«Խիզախության համար» մեդալ (ԽՍՀՄ)

«Խիզախության համար» մեդալ — ԽՍՀՄ պետական պարգև։ Հիմնադրվել է 1938 թ. հոկտեմբերի 17-ին, ԽՍՀՄ Գերագույն խորհրդի նախագահության ««Խիզախության համար» մեդալի, ստեղծման կարգը» հրամանագրով։ Ըստ կանոնակարգի «Խիզախության համար» մեդալով պարգևատրվում են այն անձինք, ովքեր Սոցիալիստական հայրենիքի պաշտպանության և զինվորական պարտքը կատարելու ընթացքում աչքի են ընկել անձնական քաջությամբ և արիությամբ։


== Շքանշանով պարգևատրվողները ==
«Խիզախության համար» մեդալով պարգևատրվում են Կարմիր բանակի, Ռազմա-Ծովային նավատորմի, սահմանապահ և ներքին զորքերի զինվորները, և ԽՍՀՄ-ի այլ քաղաքացիները»։ ԽՍՀՄ-ի պարգևատրման համակարգում «Խիզախության համար» մեդալը համարվում է բարձրագույն պարգև։


== Նկարագրություն ==
«Խիզախության համար» մեդալ-ը արծաթագույն է, շրջանաձև, տրամագիծը՝ 37 մմ, երկու կողմից բարձրացված եզրերով։ Մեդալի երեսի կողմում պատկերված է վերևի մասում՝երեք թռչող ինքնաթիռ, ինքնաթիռների տակ երկու տող արձանագրություն՝ «Խիզախության համար», տառերի մեջ կարմիր էմալ է, այդ գրության տակ պատկերված է հրասայլ. Մեդալի ներքևի մասում գրված է «ԽՍՀՄ»` նույնպես ծածկված կարմիր էմալով։ Դարձերեսին մեդալի համարն է։ Մեդալը մետաղե օղակի միջոցով ամրացվում է հնգաթև մետաղե թիթեղյա շերտաձողին, որի հակառակ երեսն ունի մեդալը հագուստին ամրացնելու հարմարանք։ Նրա վրա ձգված է մետաքսե մոխրագույն ժապավեն երկու երկայնական կապույտ գծերով։ ժապավենի լայնությունը 24 մմ է, գծերինը` 2 մմ։ «Խիզախության համար» մեդալի առաջին տարբերակը ամրացվում էր ուղղանկյուն մետաղե թիթեղյա շերտաձողի միջոցով, որի վրա ձգված էր կարմիր ժապավեն։ Համաձայն Գերագույն խորհրդի նախագահության 1941 թ. հուլիսի 7 որոշման, «Խիզախության համար» մեդալը պարգևատրվողի մահից հետո վերադարձվում էր ԽՍՀՄ Գերագույն խորհրդի նախագահություն։ Մեդալի Վկայականը կարող էր մնալ պարգևատրվածի ընտանիքում (Գերագույն խորհրդի նախագահության 1943 թ. հուլիսի 13 հրամանագրով)։


== Աղբյուրներ ==
ՀՍՀ Հատոր 7, էջ 374, «ՄԵԴԱԼՆԵՐ ԽՍՀՄ»
Ռիկոտա

Ռիկոտա (իտալերեն` ricotta, հայերեն` նորից պատրաստված), իտալական ավանդական պանրատեսակ։ Պատրաստվում է պանրի արտադրության արդյունքում գոյացած շիճուկից։ Բաղկացած է մանր, թաց, նուրբ, անալի, չհասունացած բազմաթիվ գնդիկներից։ Սովորաբար ունենում է սպիտակից մինչև թեթևակի դեղնավուն գույն, քիչ հատիկավոր, բերանում հալվող կազմություն։ Ունի թեթևակի քաղցր համ և պարունակում է մոտ 13 % ճարպեր։
Ռիկոտան հասունանում է 1-ից 5 օրվա ընթացքում և հարուստ է օրգանիզմի համար անչափ կարևոր կաթի շիճուկային սպիտակուցներով։
Օգտագործվում է որպես միջուկ՝ ռավիոլիների և կարկանդակների համար։ Այն տապակում են, մատուցում որպես աղանդեր, ինչպես նաև շաքարով և մրգերով։


== Բաղադրությունը ==


== Գրականություն ==
Արաքսյանց, Անդրեյ (2007). «Հայկական պանրի գույները»


== Արտաքին հղումներ ==
Տեղեկատվություն մթերքի մասին, էներգետիկ արժեքը Archived 2010-03-16 at the Wayback Machine.
(3007) Ռիվես

(3007) Ռիվես (անգլ.՝ Reaves), աստերոիդ աստերոիդների հիմնական գոտում։ Հայտնաբերվել է 1979 թվականի հոկտեմբերի 17-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,369621 ա. մ., առավելագույնը մոտենում է 2,056 ա. մ. հեռավորության վրա և հեռանում 2,6833 ա. մ.։ Արեգակի շուրջ մեկ ամբողջական պտույտ է կատարում 1332,34 երկրային օրվա ընթացքում, իր ուղեծրով շարժվելով միջինում 0,2702 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3007) Ռիվես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վետյուտնև

Վետյուտնև (ռուս.՝ Ветютнев), խուտոր Ռուսաստանի Վոլգոգրադի մարզի Ֆրոլովսկի շրջանի կազմում։
Բնակչությունը վերջին գրանցված տվյալներով կազմում էր 1210 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վլադիմիր Ռաևսկի

Վլադիմիր Ռաևսկի (ռուս.՝ Влади́мир Никола́евич Рае́вский, փետրվարի 2, 1939(1939-02-02), Անտրացիտ, Լուգանսկի մարզ, Ուկրաինական ԽՍՀ, ԽՍՀՄ), ռուս դիվանագետ։


== Կենսագրություն ==
1986 թվականին ավարտել է ԽՍՀՄ արտաքին գործերի նախարարության բարձրագույն դիվանագիտական դպրոցը։
1979 թվականից զբաղվում է դիվանագիտական գործունեությամբ։

1979 թվականից մինչև 1984 թվականը եղել է Ուկրաինայի կոմունիստական կուսակցության Լուգանի շրջանային կոմիտեի քարտուղար։
1986 թվականի սեպտեմբերի 17-ից մինչև 1991 թվականի հոկտեմբերի 18-ը Գվինեայում եղել է ԽՍՀՄ արտակարգ և լիազոր դեսպան։
1992 թվականից մինչև 1995 թվականը եղել է Ռուսաստանի Դաշնության արտաքին գործերի նախարարության արտաքին տնտեսական հարցերով գլխավոր խորհրդական։
1995 թվականի հունիսի 26-ից մինչև 1999 թվականի դեկտեմբերի 17-ը Անգոլայում և Սան Տոմե և Պրինսիպիում հանդիսացել է Ռուսաստանի Դաշնության արտակարգ և լիազոր դեսպան :
1999 թվականից Աֆրիկայում հանդիսանում է ԱԼՐՈՍԱ նախագծերի գլխավոր համակարգող, բաժնի պետ։
2003 թվականից Ռուս-աֆրիկյան գործարար խորհրդի նախագահն է։


== Անձնական կյանք ==
Ամուսնացած է, ունի երկու դուստր։


== Ծանոթագրություններ ==


== Արտաքին հղումներ ==
Биография на сайте Центра военно-политических исследований МГИМО
Ֆրիդրիխ Տիետյեն

Ֆրիդրիխ Տիետյեն (գերմ.՝ Friedrich Tietjen, հոկտեմբերի 15, 1832(1832-10-15), Garnholt, Վեստերստեդե, Գերմանիա - հունիսի 21, 1895(1895-06-21), Բեռլին, Գերմանական կայսրություն), գերմանացի աստղագետ։ 1861 թվականից աշխատել է Բեռլինի աստղադիտարանում։ Հայտնի է (86) Սեմելե աստերոիդի հայտնաբերմամբ 1866 թ.։ 1874 թվականից մինչև մահը աշխատել է աստղադիտարանի տնօրեն։
Երկնքի դիտարկումներով հետաքրքրվել է մանկուց, 1853 թ. ընդունվել է Գյոթինգենի համալսարան, որտեղ ուսումնասիրել է մաթեմատիկա և աստղագիտություն։ Ուսման ավարտից հետո տեղափոխվեց Բեռլին, 1863 թ. ստացավ դոկտորական կոչում։ Աստղագիտական ուսումնասիրություններ է կատարել հիմնականում Գերմանիայում, սակայն աշխատել է նաև Բրիտանական Հնդկաստանում 1868 թ.։ 1866 թ. աստղադիտարանի տնօրենի հետ դիտարկումներ է կատարել Գերմանիայի հյուսիսում միջին եվրոպական աստիճանային սանդղակի չափումների համար, պրուսական թագավորի պատվերով։ Երբեք ընտանիք չի ունեցել, մահացել է սրտի հիվանդությունից։


== Ծանոթագրություններ ==
Բաղաձայնույթ

Բաղաձայնույթ (ալիտերացիա)՝ բանաստեղծական բնագրի մեջ բաղաձայն հնչյունների կրկնությունն է։ Բաղաձայնույթի կիրառմամբ ստեղծագործությունը կարող է ստանալ նվագայնություն։
Հչյունների կուտակման հնարքին դիմել է դեռևս Գրիգոր Նարեկացին՝ 10-րդ դարում։

Շուշանն շողէր հովտին,
Շողշողէր դէմ արեգականն...
Շուշանն շաղով լցեալ,
Շող-շաղով և շար մարգարտով...
(«Տաղ Վարդավառի»)Կամ՝

Աչքն ծով ի ծոց ծիծաղախիտ
Ծաւալանայր յառաւօտուն...
(«Տաղ Ծննդեան»)Այդ առումով Նարեկացին գրական ուսուցիչ է եղել հետագա դարերի հայ բանաստեղծների համար։ Բաղաձայնույթի գեղեցիկ կուտակումով հարուստ են Միսաք Մեծարենցի բանաստեղծությունները։


== Տես նաև ==
Առձայնույթ


== Աղբյուր ==
Զ. Մ. Գրիգորյան, Ա. Ա. Ղազինյան, «Գրականություն», 1992, «Լույս» հրատարակչություն, էջ 138։
Խոսկի

Խոսկի (ռուս.՝ Хоськи), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 45 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ապրիլի 18

Ապրիլի 18, տարվա 108-րդ (նահանջ տարիներին՝ 109-րդ) օրն է։

Տարվա ավարտին մնում է 257 օր։


== Դեպքեր ==
1506 - Հռոմում դրվում է Սուրբ Պետրոսի տաճարի հիմնաքարը
1906 - երկրաշարժը և նրան հաջորդած հրդեհն ավերում են Սան Ֆրանցիսկոյի մեծ մասը
1915 - Ռոլան Գարոսի խփված ինքնաթիռը վայրէջք է կատարում գերմանացիների կողմում
1954 - Եգիպտոսում Գամալ Աբդել Նասերն անցնում է իշխանության գլուխ
1946՝ լուծարվում է Ազգերի լիգան


== Ծնունդներ ==
1858 - Ալեքսանդր Շիրվանզադե, հայ նշանավոր գրող, դրամատուրգ (մ. 1935)
1926 - Ջիմ Թորոսյան, հայ ճարտարապետ
1947 - Ջեյմս Վուդս, ամերիկացի դերասան և արտադրող
1953 - Ռիք Մորանիս, կանադացի դերասան, երգիչ, դրամատուրգ
1956 - Էրիկ Ռոբերտս, ամերիկացի դերասան
1967 - Մարիա Բելո, ամերիկացի դերասանուհի և երգչուհի
1970 - Սաադ Հարիրի, լիբանանցի քաղաքական գործիչ
1979 - Կարլ Վուլֆ, լիբանանա-կանադացի երգիչ-երգահան
1914 - Արշալույս Մարգարյան, հայ խորհրդային բանաստեղծուհի
1985 - Լուկաշ Ֆաբիանսկի, լեհ ֆուտբոլիստ, դարպասապահ
1995 - Դիվոկ Օրիջի, բելգիացի ֆուտբոլիստ,


== Մահեր ==
1737 - Աբրահամ Գ Կրետացի, Ամենայն հայոց կաթողիկոս 1734 թ-ից, պատմագիր
1898 - Գյուստավ Մորո,ֆրանսիացի նկարիչ, սիմվոլիզմի կարկառուն ներկայացուցիչ
1949 - Լեոնարդ Բլումֆիլդ, լեզվաբան
1950 - Սերգեյ Խուդյակով (Արմենակ Խանփերյանց), Խորհրդային Միության ավիացիայի մարշալ, կարմիր բանակի ռազմաօդային ուժերի հրամանատարի տեղակալ և շտաբի պետ (ծն. 1902)
1955 - Ալբերտ Այնշտայն, գերմանացի գիտնական (ծն. 1879)


== Տոներ ==
Հուշարձանների և տեսարժան վայրերի միջազգային օր
Զիմբաբվե՝ Անկախության օր
Ուկրաինա՝ Պատմության և մշակույթի հուշարձանների օր
Ռուսաստան՝ Ռուսաստանի ռազմական փառքի օր
Նակուրալեշի

Նակուրալեշի (վրաց.՝ ნაკურალეში), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 840 մետր բարձրության վրա։ Շրջկենտրոն Ցագերից հեռու է 16 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 39 մարդ։


== Ծանոթագրություններ ==
Սուրբ Աստվածածին եկեղեցի (Ասկերան)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)
Սուրբ Աստվածածին եկեղեցի, Հայ առաքելական եկեղեցու տաճար Արցախի Հանրապետության Ասկերան քաղաքում։


== Պատմություն ==
Եկեղեցին գործում է 2002 թվականից։


== Ծանոթագրություններ ==
Վեեգվեռե

Վեեգվեռե (էստ․՝ Väägvere), գյուղ Էստոնիայի Տարտումաա նահանգի Տառտու շրջանում։
2011 թվականի տվյալներով գյուղում բնակվում էր 70 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալբանիայի գավառներ

Ալբանիայի գավառներ (ալբ․՝ qark կամ prefekturë), Հարավային Եվրոպայում գտնվող Ալբանիայի Հանրապետության վարչատարածքային 12 խոշորագույն միավորներ։ Դրանք կախված իրենց զբաղեցրած տարածքից կարող են ներառել 2-4 շրջաններ։ Գավառների կենտրոնները քաղաքներ են, որոնք իրենցից ներկայացնում են քաղաքային համայնքներ։


== Ծանոթագրություններ ==
Փամբակ կայարանին կից

Փամբակ կայարանին կից,
գյուղ Հայաստանի Հանրապետության Լոռու մարզի Գուգարքի տարածաշրջանում՝ Փամբակ գյուղից 1 կմ հյուսիս-արևելք։ Գյուղը տեղակայված է Գայլաձորի կիրճում՝ ծովի մակերևույթից 1220 մ բարձրության վրա։


== Բնակչություն ==
Փամբակ կայարանին կից բնակավայրի բնակչության փոփոխությունը ժամանակի ընթացքում` ստորև.


== Տես նաև ==
Լոռու մարզ
Փամբակ կայարանին կից գյուղի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==
Կարեն Նազարյան (դիվանագետ)

Անվան այլ կիրառումների համար տե՛ս՝ Կարեն Նազարյան (այլ կիրառումներ)
Կարեն Արշակի Նազարյան (նոյեմբերի 29, 1966(1966-11-29), Երևան, Հայկական ԽՍՀ, ԽՍՀՄ), հայ դիվանագետ, ՀՀ արտաքին գործերի նախարարի տեղակալ (2014-2018)։ Սուրբ Աթոռում Հայաստանի արտակարգ և լիազոր դեսպան (2018), Պորտուգալիայի Հանրապետությունում Հայաստանի արտակարգ և լիազոր դեսպան (2019)։


== Կրթություն ==
1988 թ. ավարտել է Երևանի պետական համալսարանի արևելագիտության ֆակուլտետը։
1991 թ. ավարտել է Մոսկվայի դիվանագիտական ակադեմիան։


== Դիվանագիտական ծառայությունը ==
1991-1992 թթ. աշխատել է ՀՀ արտաքին գործերի նախարարությունում։
1993-1994 թթ. աշխատել է Ռուսաստանում ՀՀ դեսպանությունում։
1994-1996 թթ. - ՀՀ արտաքին գործերի նախարարության քարտուղարության պետ։
1996-2002 թթ. - ՄԱԿ-ի Ժնևի գրասենյակում և միջազգային այլ կազմակերպություններում ՀՀ դեսպան, մշտական ներկայացուցիչ։
2000 թ. - Խոշտանգումների և դաժան ու անմարդկային այլ վերաբերմունքի դեմ ՄԱԿ-ի կոնվենցիայի անդամ երկրների 8-րդ հանդիպման նախագահ։
2001 թ. - Ռասիզմի, ռասայական խտրականության, քսենոֆոբիայի և անհանդուրժողականության դեմ պայքարի համաշխարհային համաժողովի փոխնախագահ։
2002-2004 թթ. - ՀՀ արտաքին գործերի նախարարի խորհրդական, ՀՀ արտաքին գործերի նախարարության մրցույթա-ատեսատավորող հանձնաժողովի և Հայ-ամերիկյան միջկառավարական հանձնաժողովի անդամ։
2005-2009 թթ. - Իրանի Իսլամական Հանրապետությունում Հայաստանի Հանրապետության արտակարգ և լիազոր դեսպան։
2009 թ. հուլիսի 7-ին ՀՀ Նախագահի հրամանագրով ազատվել է Իրանի Իսլամական Հանրապետությունում Հայաստանի Հանրապետության արտակարգ և լիազոր դեսպանի պարտականություններից։
2009 թ. օգոստոսի 10-ին ՀՀ Նախագահի հրամանագրով նշանակվել է ՄԱԿ-ում ՀՀ մշտական ներկայացուցիչ։
2009-2011 թթ. - ՄԱԿ-ի Տնտեսական և սոցիալական խորհրդի Կանանց կարգավիճակի հանձնաժողովի 54-րդ և 55-րդ նստաշրջանների նախագահ։
2012 թ. - ՄԱԿ-ի կանոնադրության և կազմակերպության դերի ամրապնդման հարցերով հատուկ կոմիտեի նախագահ։
2014 թ. ապրիլի 22-ին ՀՀ Նախագահի հրամանագրով ազատվել է Միավորված ազգերի կազմակերպությունում Հայաստանի Հանրապետության մշտական ներկայացուցչի պաշտոնից։
2014 թ. մայիսի 22-ին ՀՀ Նախագահի հրամանագրով նշանակվել է ՀՀ արտաքին գործերի նախարարի տեղակալ։
2018 թվականի դեկտեմբերի 28-ին ՀՀ վարչապետի որոշմամբ ազատվել է ՀՀ արտաքին գործերի նախարարի տեղակալի պաշտոնից։
2018 թվականի դեկտեմբերի 28-ին նշանակվել է Սուրբ Աթոռում Հայաստանի արտակարգ և լիազոր դեսպան։
2019 թվականի օգոստոսի 9-ին, համատեղության կարգով, նշանակվել է Պորտուգալիայի Հանրապետությունում Հայաստանի Հանրապետության արտակարգ և լիազոր դեսպան (նստավայրը՝ Վատիկան)։Տիրապետում է անգլերեն, ռուսերեն, պարսկերեն լեզուներին։


== Պարգևներ և աստիճաններ ==
Ունի արտակարգ և լիազոր դեսպանի դիվանագիտական աստիճան։
Մխիթար Գոշի մեդալ (2011)։
«Հայրենիքին մատուցած ծառայությունների համար» 2-րդ աստիճանի մեդալ (2015)


== Ընտանիք ==
Ամուսնացած է, ունի երկու երեխա։


== Ծանոթագրություններ ==
Aibo

Aibo(ճապ.՝ 愛慕 այբո, որը թարգմանաբար նշականում է «սեր» կամ «ընկեր», անգլ.՝ Artificial Intelligence RoBOt), ռոբոտ-շների շարք, մշակված Sony ընկերության կողմից։


== Հնարավորություններ ==
Aibo կարողանում է քայլել, «տեսնել» շրջակա միջավայրը շնորհիվ տեսախցիկների և ուլտրակարմիր ցուցիչների շնորհիվ չափել տարածությունը, հասկանալ հրամաններ և դեմքեր։ Ռոբոտը ամբողջությամբ ինքնավար է, այն կարող է զարգանել և հարմարվել տիրոջը։ Չնայած այն բանի, որ նրան կարելի է կարգավորել շնորհիվ հատուկ ծրագրի։ Գոյություն ունի ծրագարյին ապահովում, որի միջոցով շունը ձեռք է բերում «մեծ շան» ունակություն, որի շնորհիվ ռոբոտը սկսում է օգտագործել իր ողջ ունակություը, իսկ «ձագը» սկսում է դրանք բացահայտել աստիճանաբար։
Aibo-ի տրամադրությունը կարող է փոխվել կախված շրջակա միջավայրից, որն էլ ազդում է նրա պահվացքի վրա։ Կարգավորումները թույլ են տալիս Aibo-ին շարժվել, խաղալ իր խաղալիքներով, ցուցաբերել հետաքրքրություն, խաղալ և շփվել տիրոջ հետ, ինքնուրույն լիցքավորվել և արթնանալ քնից հետո։ Aibo-ի մշակողները հավաստիացնում են, որ նա ունի ցուցիչներ, որոնք պատասխանատու են 6 էմոցիաների համար՝ երջանկություն, տխրություն, վախ, հակակրանք, զարմանք և զայրույթ։
Aibo-ի դիզայները, ճապոնացի Հաձիմէ Սորայաման է, ով ստացել է բազմաթիվ մրացանակներ։
Ռոբոտը ունի ազատության 20 աստիճաններ։ Ինչպես նաև այն օժտված է բազմաթիվ ցուցիչներով (ջերմաստիճանի, հեռավորության, արագության, սենսորային ցուցիչով և այլն), տեսախցիկով, խասափողով և ձայնարկիչնորով։ Aibo-ն պատրաստված է OPEN-R միջերեսով, նրա մեջ տեղադրված է 64 բիթային RISC մշակիչ, որպես օգնող սարք նրանում տեղադրված է Memory Stick։
Ներկա պահին AIBO-ի մշակումը և արտադրությունը կասեցված է։
ՌոբոՔափ առաջնության ժամանակ անց է կացվել ֆուտբոլային խաղ AIBO ռոբոտների միջև։ Ինչպես նաև անց է կացվել փորձեր, որոնց արդյունքում գրվել է «Իրական շների հանդիպումը AIBO-ի հետ չեզոք ժամանակ» աշխատությունը։


== Պատմություն ==
Aibo-ի մշակումը սկսել է 1993 թվականին, սակայն այն կրում էր փորձնական բնույթ և նախատեսված չէր վաճառքի համար։ Այսպիսով Aibo-ի առաջին մոդելը թողարկվեց 1999 թվականին։
2006 թվականի հունվարի 26-ին Sony-ին հայտրարեց, որ դադարեցնում է Aibo-ի և որոշ այլ ապրանքատեսակների արտադրությունը։ Ինչպես նաև ըկներությունը դադարեցրեց QRIO ռոբոտի արտադրությունը։ Երաշխիքային ապահովումը, որոնք ստացել էին գնորդները գնալով հանվեց, վերջին ERS-7M3 մոդելի ռոբոտը վաճառքից հանվեց 2013 թվականի մարտին։
2014 թվականի հուլիսից Sony դադարեց թողարկել պահեստային մասեր ռոբոտի համար և սկսեց չներկայացնել ապահովում Aibo-ի վերանորոգման համար։


== Ծանոթագրություններ ==
Փեսացուն կրկեսից

«Փեսացուն կրկեսից», հայկական արկածային կինոկատակերգություն, որի պրեմիերան կայացել է 2011 թվականին։ Սցենարի հեղինակներն են Աշոտ Աբրահամյանը, Ռուբեն Ջաղինյանը, Դավիթ Բաբախանյանը։


== Սյուժե ==
Եթովպիայի մշակույթի նախարարն իր երկրում գտնվող հայ դեսպանին է նվիրում մի հին կավե կուժ։ Դեսպանը ժամանում է Հայաստան՝ իր հետ բերելով կուժը։ Ֆիլմի հետագա զարգացումներից պարզ է դառնում, որ կուժը Հայաստան տեղափոխելը ոչ միայն մշակութային դիվանագիտական առաքելության ակտ է, այլև՝ հատուկ ծառայությունների կողմից մանրակրկիտ կերպով մշակված օպերացիա, որի նպատակը հանցավոր կազմակերպության բացահայտումն է՝ կողոպուտի փորձ հրահրելու միջոցով։ Սակայն օպերացիան անկանխատեսելի ընթացք է ստանում…
Ֆիլմի գլխավոր հերոս Նարեկը սիրահարված է դեսպանի դստերը։ Նա ժամանում է ամառանոց, ուր սպասվում է նրա ծանոթությունը հարսնացուի ծնողների հետ։ Նարեկը մասնագիտությամբ անասնաբույժ է և աշխատում է կրկեսում։ Հանգամանքների բերումով նա ամառանոց է գալիս ոչ մենակ… Չիմանալով ում մոտ թողնել կապիկ Միկկիին՝ Նարեկն իր հետ բերում է նրան։ Հասկանալով, որ դա լավագույն լուծումը չէ առաջին անգամ հարսնացուի ծնողներին այցելողի համար, հերոսն անում է հնարավոր ամեն ինչ՝ Միկկիին թաքցնելու նպատակով։ Սակայն իրադարձությունները դուրս են գալիս վերահսկողությունից… Ամառանոցում ծավալվում է անսպասելի ու զվարճալի միջադեպերով լի պատմություն… 
Թվում է, թե այդ խճճված և արկածներով լի պատմությունը լավ ավարտ չի կարող ունենալ։ Սակայն կա մի հանգամանք, որն օգնում է ֆիլմի գլխավոր հերոսներին խուսափել անհաջողություններից և վերագտնել՝ թվում է արդեն կորցրած սերն ու երջանկությունը։


== Նկարահանող անձնակազմ ==
Ռեժիսոր՝ Դավիթ Բաբախանյան
Պրոդյուսեր՝ Լիլիթ Մարտիրոսյան
Գործադիր պրոդյուսեր՝ Արմեն Համբարձումյան
Գլխավոր պրոդյուսեր՝ Ռուբեն Ջաղինյան


== Դերեր ==
Հովհաննես Ազոյան
Սերժ Ավետիքյան
Ռոզի Ավետիսովա
Վիվյեն Բաստաջյան
Սամվել Սարգսյան
Սոս Ջանիբեկյան
Վրույր Հարությունյան


== Արտաքին հղումներ ==
Փեսացուն կրկեսից Շարմ Հոլդինգի պաշտոնական կայքում Archived 2014-07-13 at the Wayback Machine.
Փեսացուն կրկեսից Շարմ Pictures կայքում(չաշխատող հղում)
Փեսացուն կրկեսից Պանարմենիան Մեդիա կայքում
Փեսացուն կրկեսից ֆիլմի սաունդթրեքը
Ռոդենգո

Ռոդենգո  (իտալերեն՝ Rodengo), կոմունա Իտալիայում։ Գտնվում է Տրենտինո Ալտե Ադիջո շրջանում՝ Բոլցանո գավառում։
Բնակչությունը կազմում է 1162 մարդ, բնակաչության խտությունը՝ 40 մարդ/կմ²։ Զբաղեցնում է 29 կմ²։ Փոստային ինդեքս՝ 39037, հեռախոսային կոդ՝ 0472։


== Ժողովրդագրություն ==


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ագիլ (Գյումուշխանեի գավառ)

Անվան այլ կիրառումների համար տե՛ս՝ Ագիլ (այլ կիրառումներ)Ագիլ, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։ Գտնվում էր Գյումուշխանե քաղաքից հարավ՝ Գայլ (Կելկիթ) գետի ձախակողմյան շրջանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Համլետ Թադևոսյան

Համլետ Աղասու Թադևոսյան (մայիսի 15, 1976(1976-05-15), Եղվարդ, Հայաստան - մարտի 1, 2008(2008-03-01), Երևան, Հայաստան), հայ մայոր։


== Կենսագրություն ==
Համլետ Թադևոսյանը ծնվել է 1976 թվականին Կոտայքի մարզի Եղվարդ քաղաքում։ 1993 թվականին ավարտել է Եղվարդի թիվ 2 միջնակարգ (այժմ՝ հիմնական) դպրոց։ 1993-1997 թվականներին սովորել է ՀՀ ՆԳՆ բարձրագույն դպրոցում։ 1997 թվականի սեպտեմբերից ծառայության է անցել ՀՀ ՆԳ ՆԶ թիվ 10/32 զորամասում, որպես երրորդ գումարտակի առաջին վաշտի գնդացրորդ, այնուհետև նշանակվել է մոտոհրաձգային պայմանագրային դասակի առաջին ջոկի նռնակաձիգի օգնական, հատուկ նշանակության վաշտի ավագ, կապի դասակի հրամանատարի տեղակալ, ջոկի հրամանատար, ավտոմոբիլային վաշտի ավտոմոբիլային դասակի հրամանատար, առաջին մոտոհրաձգային գումարտակի առաջին մոտոհրաձգային վաշտի տեղակալ։ 2002-2006 թվականներին եղել է առաջին մոտոհրաձգային գումարտակի առաջին մոտոհրաձգային վաշտի հրամանատար։
Համլետ Թադևոսյանը զոհվել է 2008 թվականի Հայաստանի նախագահական ընտրությունների բողոքարկումի մարտի 1-ին ծառայողական պարտականությունները կատարելիս։ Համլետ Թադևոսյանը ՀՀ ՈԶ թիվ 1032 զորամասի կազմում ծառայություն է իրականացրել Երևանի Գրիգոր Լուսավորչի փողոցում` հասարակական կարգն ապահովելու և զանգվածային անկարգությունները կանխելու նպատակով։ Զանգվածային անկարգությունների մասնակիցների հերթական զինված հարձակումը կանխելու ընթացքում` Գրիգոր Լուսավորչի փողոցի թիվ 17 շենքի դիմաց զանգվածային անկարգության մասնակցի նետած պայթուցիկ սարքի պայթյունից զույգ ստորին և վերին վերջույթների, կոնքի, որովայնի և սեռական օրգանների շրջանում ստացած բազմաթիվ բեկորային վնասվածքներից մահացել է։


== Հիշատակ ==
Թադևոսյանին հետմահու շնորհվել է մայորի կոչում, պարգևատրվել է արիության և անձնազոհության համար մարտական խաչ երկրորդ կարգի շքանշանով։ 2009 թվականի մայիսի 15-ին, իր տարելիցի օրը, Եղվարդի թիվ 2 միջնակարգ դպրոցը անվանակոչվել է Համլետ Թադևոսյանի անվամբ։
2013 թվականին ՀՀ ոստիկանապետ Վլադիմիր Գասպարյանի հանձնարարականով Եղվարդի թիվ 2 միջնակարգ դպրոցի բակում տեղի է ունեցել մայոր Համլետ Թադևոսյանի կիսանդրու բացման արարողությունը։


== Պատկերասրահ ==

		
		
		


== Ծանոթագրություններ ==
(7827) 1992 QE2

(7827) 1992 QE2, աստերոիդ աստերոիդների հիմնական գոտում։ Հայտնաբերվել է 1992 թվականի օգոստոսի 22-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 3,031836 ա. մ., առավելագույնը մոտենում է 2,2975 ա. մ. հեռավորության վրա և հեռանում 3,7662 ա. մ.։ Արեգակի շուրջ մեկ ամբողջական պտույտ է կատարում 1928,22 երկրային օրվա ընթացքում, իր ուղեծրով շարժվելով միջինում 0,186701 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7827) 1992 QE2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չելինաց

Անվան այլ կիրառումների համար տե՛ս՝ Չելինաց (այլ կիրառումներ)Չելինաց (բոս․՝ Čelinac, սերբ.՝ Челинац / Čelinac, խորվ.՝ Čelinac), քաղաք Բոսնիա և Հերցեգովինայի Սերբական Հանրապետություն վարչական կազմավորման հյուսիսային հատվածում։ Չելինացը համանուն համայնքի կենտրոնն է։


== Բնակչություն ==
Ըստ 2013 թվականի մարդահամարի տվյալների՝ քաղաքի բնակչությունը կազմում է 5 802 մարդ։

Համայնքի բնակչության էթնիկական կազմը՝


== Ծանոթագրություններ ==
Սալուդա շրջան (Հարավային Կարոլինա)

Սալուդա շրջան (անգլ.՝ Saluda County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 1.197 կմ² է, բնակչությունը՝ 19.181 մարդ (2000 թ. տվյալներով)։ Շրջկենտրոնն է Սալուդա բնակավայրը։ Կազմավորվել է 1896 թ.։
Բանգոր (այլ կիրառումներ)

Բանգոր, կարող է վերաբերել՝

Բանգոր - քաղաք Ուելսի Գվինեդ կոմսությունում, Մեծ Բրիտանիայում
Բանգոր - քաղաք ԱՄՆ-ի հյուսիսարևմտյան մասում, Վաշինգտոնի Քիթսեփ շրջանում
Սաադեթ Օզքան

Սաադեթ Օզքան (թուրքերեն՝ Saadet Özkan, հունիսի 15, 1978(1978-06-15), Իզմիր, Թուրքիա), երեխաների հետ դաժան վարմունքի դեմ պայքարող ակտիվիստ։  Սաադեթը նախադպրոցական կրթօջախի ուսուցիչ է եղել և իմացել է, որ տնօրենը իր աշակերտներին սեքսուալ բռնության է ենթարկել։ Չնայած ճնշումներին նա սկսել է սեփական հետազոտությունը, բացահայտել Իզմիրի Մենդերես քաղաքի վեց աշակերտուհիներին բռնության ենթարկած մեղավորներին և ներկայացրել դատական հետաքննության։ ԱՄՆ պետական դեպարտամենտը Սաադեթ Օզքանին շնորհել է  «Միջազգային կանանց խիզախության մրցանակ» (անգլ.՝ International Women of Courage Award) ։ Սաադեթ Օզքանին մրցանակը հանձնել է ԱՄՆ առաջին տիկին  Մելանի Թրամփը՝ Սպիտակ տանը կայացած մրցանակաբաշխության արարողության ժամանակ։ ԱՄՆ արտաքին գործերի նախարարի քաղաքական հարցերով տեղակալ Թոմաս Ս. Շաննոն ասել է՝ «Իշխանության ճնշումը, այլ ուսուցիչների սպառնալիքները չեն կտրել նրա ձայնը։ Ժողովրդավարության, վճռականության, քաղաքական ճնշումների դիմակայության համար է նրան շնորհվում այս մրցանակը»։


== Ծանոթագրություններ ==
Մյունխենի տեխնիկական համալսարան

Մյունխենի տեխնիկական համալսարան (գերմ.՝ Technische Universität München') Մյունխենում, Գարխինգում և Ֆրեյզինգ-Վայհենստեֆանում գտնվող հետազոտական համալսարան։ Այն հանդիսանում է TU9-ի անդամ, որը հանդիսանում է խոշորագույն և ամենահեղինակավոր գերմանական տեխնոլոգիական ինստիտուտների ասոսացիա է։ Մյունխենի տեխնիկական համալսարանը Reuters 2017 Եվրոպական Նորարարական Համալսարանի վարկանիշում զբաղեցնում է 4-րդ տեղը։
Մյունխենի տեխնիկական համալսարանի շրջանավարտները ներառում են Նոբելյան մրցանակի դափնեկիրներ, 18 Լեյբնիզի մրցանակակիրներ եւ IEEE-ի 22 անդամներ։


== Պատմություն ==
Շոշի դղյակ

Շոշի դղյակ ((պարսկերեն՝ قلعه شوش), ֆր.՝ Château de Suse), դղյակ Իրանի Խուժիստան (Խուզեստան) նահանգում՝ Էլամի հնագույն մայրաքաղաք Շոշի ավերակներում։ 1890-ական թվականների վերջերին կառուցել է ֆրանսիացի հնագետ Ժան-Մարի Ժակ դը Մորգանը՝ որպես ապահով բազա հնագիտական պեղումների ու հետազոտությունների համար։ Դղյակը նմանվում է Ֆրանսիայի միջնադարյան համանման շինություններին։ Կառուցել են տեղացի վարպետները, երկու այլ հնավայրերից՝ Դարեհի պալատից և Էլամի արքա Չողազանբիլի զիկկուրատից բերված աղյուսներով։ Վեր է խոյացել մի բլրի (թեփեի) գագաթին, որն ինքն էլ, թերևս, պարունակում է անցյալի արժեքավոր մասունքներ։ Դա մի նմուշօրինակ է՝ պահպանված հնագիտության նախագիտական շրջափուլից, երբ հետազոտողները աղավաղում կամ ավերում էին հնավայրերը դրանց ուսումնասիրման ընթացքում։
Նախկինում Ֆրանսիայի կառավարության սեփականությունը համարված դղյակը 1979 թվականի իրանական հեղափոխությունից հետո փոխանցվել է իսլամական հանրապետությանը և ներկայումս ծառայում է որպես թանգարան։ Նրա հանրահայտ ցուցանմուշներից է Համմուրաբիի օրենքների սեպագիր արձանագրությունները պարունակող կավե տախտակը, որը ցուցադրվել է նաև Փարիզի Լուվր թանգարանում։
Իրանա-իրաքյան պատերազմի ժամանակ դղյակը զգալիորեն վնասվել էր, բայց հետագայում ամբողջությամբ նորոգվել, վերակառուցվել է Իրանի կառավարության ջանքերով։  


== Պատկերասրահ ==

		
		
		
		
		
		
		
		
		


== Տես նաև ==
Շոշ (քաղաք, Իրան)


== Ծանոթագրություններ ==
Գլիկոլիպիդներ

Գլիկոլիպիդներ - ( հուն․՝ γλυκός   (glykos),  քաղցր և λίπος (lípos),  ճարպ) բարդ լիպիդներ են, որոնք առաջանում են ածխաջրերի և լիպիդների միացումից։ Գլիկոլիպիդների մոլեկուլները կազմված են բևեռային «գլխիկներից» (ածխաջուր) և ոչ բևեռային «պոչիկներից» (ճարպաթթուների մնացորդներ)։ Գլիկոլիպիդները մտնում են բջջաթաղանթի կազմի մեջ։
Գլիկոլիպիդները լայնորեն տարածված են հյուսվածքներում, հատկապես նյարդային հյուսվածքներում, մասնավորապես ՝ ուղեղի հյուսվածքում։ Դրանք գտնվում են հիմնականում պլազմային թաղանթի արտաքին մակերևույթի վրա, որտեղ դրանց մաս կազմող ածխաջրերը այլ ածխաջրերի հետ միասին ձևավորում են գլիկոկալիքսը (հիմնականում կենդանիների մոտ)։


== Դասակարգում և գործառույթներ ==
Կենդանիների հյուսվածքներում գլիկոլիպիդների հիմնական ձևը գլիկոսֆինգոլիպիդներն են : Դրանք պարունակում են ցերամիդ, ինչպես նաև մեկ կամ մի քանի ածխաջրերի մնացորդներ։ Այս խմբի երկու ամենապարզ միացություններն են գալակտոզիլցերամիդը (GalCer) և գլյուկոզիլցերամիդը (ClcCer): Գալակտոզիլցերամիդը հանդիսանում է ուղեղի և այլ նյարդային հյուսվածքների հիմնական գլիկոսֆինգոլիպիդը։ Այն փոքր քանակությամբ հայտնաբերվում է նաև այլ հյուսվածքներում։ Ոչ նյարդային հյուսվածքներում պարզ գլիկոսֆինգոլիպիդները հիմնականում գլյուկոզիլցերամիդներն են։ Փոքր քանակությամբ դրանք հանդիպում են նաև ուղեղի հյուսվածքներում։
Պլազմային թաղանթի արտաքին շերտում գտնվող գլիկոսֆինգոլիպիդները կարող են մասնակցել միջբջջային փոխազդեցություններին։ Դրանց մի մասը հակածիններ են, օրինակ՝ քսենոգենները (Ֆորսմանի հակածինները) և ալոգենիկ հակածինները։ Նմանատիպ օլիգոսախարիդային ցանցեր են հայտնաբերվել պլազմային թաղանթի այլ գլիկոպրոտեիններում։ Մի շարք գանգլիոզիդներ գործում են որպես բակտերիալ տոքսինների ընկալիչներ (օրինակ՝ խոլերայի տոքսինի, որն սկսում է ադենիլատիկ ցիկլազի ակտիվացման գործընթացը)։


== Գրականություն ==
Թեյլոր, Գրին, Ստաուտ: Կենսաբանություն. 2005 թ., ISBN 5-03-003685-7
Մարրի, Գրեններ, Մեյես, Ռոդվել: Մարդու կենսաքիմիա․ 2005 թ., ISBN 5-03-003600-8
http://www.mrsu.ru/am/getfile.php? Archived 2016-11-08 at the Wayback Machine. ID = 75980 Archived 2016-11-08 at the Wayback Machine.
Հարավային Եգեյան կղզիներ

Հարավային Եգեյան կղզիները (հուն․՝ Περιφέρεια Νοτίου Αιγαίου) Հունաստանի Հանրապետության 13 պերիֆերիաներից (մարզերից) մեկն է, որը գտնվում է երկրի հարավ-արևելքում, Եգեյան ծովի հարավում։


== Աշխարհագրություն ==
Հարավային Եգեյան կղզիների տարածքը՝ 5,285.99 քառ. կմ. է։


== Բնակչություն ==
Հարավային Եգեյան կղզիների բնակչությունն է 309,015 մարդ (2011)։


== Վարչական բաժանում ==
Այս պերիֆերիան կազմավորվել է 1987-ին։
Մարզը վարչականորեն բաժանված է 13 տարածաշրջանային միավորի (նոմի)՝

Անդրոս
Կալիմնոս
Կարպաթոս
Կեա-Կիթնոս
Կոս
Միլոս
Միկոնոս
Նախոս
Պարոս
Ռոդես
Սիրոս
Թիրա
Տինոս


== Աղբյուրներ ==
Օստադե (այլ կիրառումներ)

Օստադե, նիդեռլանդացի նկարիչ եղբայրների ազգանուն։

Ադրիան վան Օստադե (1610-1685) - գեղանկարիչ, գրաֆիկ
Իսահակ վան Օստադե (1621-1643) - գեղանկարիչ
Ռոբերտո Բաջո

Ռոբերտո Բաջիո (կամ Ռոբերտո Բաջո, իտալերեն՝ Roberto Baggio, ծնվ. փետրվարի 18, 1967, Կալդոնյո, Իտալիա), իտալացի նախկին պրոֆեսիոնալ ֆուտբոլիստ, հարձակողական ոճի կիսապաշտպան (հաճախ՝ հետ քաշված հարձակվող)։ Ֆուտբոլային կարիերայի ընթացքում խաղացել է միայն իտալական ակումբների և Իտալիայի ազգային հավաքականի կազմում։
Համարվում է բոլոր ժամանակների լավագույն ֆուտբոլիստներից մեկը։ 2000 թվականին ՖԻՖԱ-ի կողմից անցկացված ինտերնետ-հարցման արդյունքում զբաղեցրել է 4-րդ տեղը՝ 20-րդ դարի լավագույն ֆուտբոլիստների ցուցակում (Մարադոննայից, Պելեից և Էյսեբիոյից հետո)։ 2004 թվականից մտնում է «ՖԻՖԱ 100»-ի կազմի մեջ։ 1993 թվականի Ոսկե գնդակի մրցանակակիր։
Հայտնի է իր ռմբարկուական հատկանիշներով։ Ազգային թիմի կազմում չորրորդ լավագույն ռմբարկուն է։ Միակ իտալացի ֆուտբոլիստն է, ով գոլ է խփել երեք աշխարհի առաջնություններում (1990, 1994 և 1998), ինչպես նաև աշխարհի առաջնություններում ազգային հավաքականի լավագույն ռմբարկուն է՝ Պաոլո Ռոսսիի և Քրիստիան Վիերիի հետ համատեղ։
Ֆուտբոլիստի կարիերայի ավարտից հետո զբաղվում է բարեգործությամբ։ 2002 թվականից՝ ՄԱԿ-ի «Պարենի և գյուղատնտեսության կազմակերպության» (FAO) բարի կամքի դեսպան։ 2010 թվականին արժանացել է «World Peace Award» մրցանակի։


== Արտաքին հղումներ ==
Պաշտոնական կայքը Archived 2011-05-11 at the Wayback Machine.
Ֆուտբոլային վիճակագրությունը
Իտալական կայք՝ նվիրված Բաջիոյին
Կալչոյի լեգենդները. Ռոբերտո Բաջո
Ժասմեն

Ժասմեն (Մարիամ Հովսեփի Գրիգորյան) (հունիսի 7 (19), 1894, Թիֆլիս, Ռուսական կայսրություն - հունվարի 18, 1978(1978-01-18), Երևան, Հայկական ԽՍՀ, ԽՍՀՄ), հայ դերասանուհի։


== Կենսագրություն ==
Ժասմենը ծնվել է 1894 թ. Թիֆլիսում, բանվորի ընտանիքում։ Ապրել է դժվար մանկություն։ Նրա մանկությունը հարուստ է հին Թիֆլիսի վառ տպավորություններով։ Տարրական կրթություն ստանալով՝ նա հնարավորություն չի ունենում ուսումը շարունակելու և ընդունվում է Հայոց բարեգործական ընկերության կարուձևի դպրոցը, որի սաներն են եղել նաև Օլգա Գուլազյանը և Մերի Բերոյանը։ Ունեցել է բնատուր երաժշտական, լավ ձայն և երգել է Ռոմանոս Մելիքյանի, ապա և Կոմիտասի ղեկավարած քառաձայն երգչախմբում։ Թատրոնի հետ կապվել է սիրողական խմբերի միջոցով, այնուհետև հանդես է եկել «Էդիպ արքա» ներկայացման մեջ, որի գլխավոր դերակատարը Ամո Խարազյանն էր։ Վերջինս նկատում է Ժասմենին և ընդունում իր խումբը, որը ներկայացումներ էր տալիս Թիֆլիսի Հավլաբար աշխատավորական ընկերության խմբում։
1909-1910 թթ. թատերաշրջանում Ժասմենը հանդես է գալիս Թիֆլիսի Արտիստական թատրոնում՝ հայ բեմի վարպետների հետ։ Հենց այստեղ էլ նորահայտ դերասանուհու տաղանդը նկատում է Հովհաննես Աբելյանը և հետևում նրա զարգացմանը։ 1912 թ. Ժասմենը դառնում է Մոսկվայի Գեղարվեստական թատրոնի ստուդիայի ազատ ունկնդիրը։
1913 թ. Թիֆլիսի Հայոց դրամատիկական ընկերության թատերախումբը կրկին ընդունում է Մոսկվայից վերադարձած Ժասմենին՝ նրան վստահելով ոչ թե երկրորդական, այլ առաջնակարգ դերեր, ինչպիսիք են՝ Մարգարիտը՝ «Պատվի համար», Տրիլբին՝ «Տրիլբի», Ռուքայան՝ «Դավաճանություն», Սոնան, Սուսանը, Դեզդեմոնան՝ «Օթելլո»։ Այդ դերերից ամենահայտնին, թերևս, Մարգարիտն է։ Երիտասարդ Ժասմենը պատրաստել է այդ դերը Հովհաննես Աբելյանի ցուցումներով և խորհուրդներով և խաղացել է այն ավելի քան երեք տասնամյակ՝ շարունակ խորացնելով ու կատարելագործելով։
Ժասմենը դառնում է Բաքվի նորաստեղծ Հայ դրամայի «առաջին դերասանուհին»։ Միայն մի թատերաշրջան (1924-1925) է նա անցկացնում Երևանում․ այնքան ժամանակ, որքան գոյություն է ունենում Երևանի հեղափոխական թատրոնը։ Այս թատրոնի փակումն էր պատճառը, որ դերասանուհին կրկին վերադառնում է Բաքու։
Ժասմենի դերասանական տվյալների և հասուն վարպետության ապացույցները Կրուչինայի («Անմեղ մեղավորներ») և Կատերինայի («Ամպրոպ») դերակատարումներն են։
Տասնամյակներ շարունակ Ժասմենը Բաքվի Հայ դրամայի առաջատար դերասանուհին է եղել մինչև թատրոնի փակվելը 1949 թ.։ Դրանից հետո նա երկար ժամանակ հեռանում է բեմից, և երբ մի տասնամյակ անց, նա կրկին Կրուչինայի դերով 1959 թ. հանդես է գալիս Սունդուկյանի անվան թատրոնում, ոչինչ չի ավելացնում նրա դերասանական համբավին։


== Դերերը թատրոնում ==
Մարգարիտ՝ Ա. Շիրվանզադեի «Պատվի համար»
Տրիլբի՝ Գ. Գեի «Տրիլբի»
Ռուքայան, Զեյնաբ՝ Ա. Սումբատով-Յուժինի «Դավաճանություն»
Սոնա՝ Ա. Շիրվանզադեի «Չար ոգի»
Սուսան՝ Ա. Շիրվանզադեի «Նամուս»
Դեզդեմոնա՝ Ու. Շեքսպիրի «Օթելլո»
Կատըրինա՝ Ա. Օստրովսկու «Ամպրոպ»
Ռուզան՝ Մուրացանի «Ռուզան»
Լաուրենսիա՝ Լոպե դե Վեգայի «Ոչխարի աղբյուրը»


== Դերերը կինոյում ==
1929 - «Սևիլ»
1930 - «Կիմը հերթապահ» - տնտեսուհի
1932 - «Մեքսիկական դիպլոմատներ» - վարչապետի կինը


== Գրականություն Ժասմենի մասին ==
Դ. Տալնիկով Երկու Կատերինա, «Սովետական Արվեստ», 1940 թ.
Վ. Թերզիբաշյան Ժասմեն, 1959 թ.
Դ. Դեմիրճյան Երկերի ժողովածու, VIII, 1963 թ.
Թերզիբաշյան Վ., ժասմեն, Ե., 1959։


== Աղբյուրներ ==
Լեելի

Լեելի (էստ․՝ Leeli), գյուղ Էստոնիայի Վիլյանդիմաա նահանգի Կառկսի շրջանում։
2011 թվականի տվյալներով գյուղում բնակվում էր 42 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լոս Կոռալես (Սևիլյա պրովինցիա)

Լոս Կոռալես (իսպ.՝ Los Corrales), մունիցիպալիտետ Իսպանիայում, մտնում է Սևիլյա պրովինցիայի կազմի մեջ, Անդալուսիա ինքնավար համայնքում։ Մունիցիպալիտետը գտնվում է Սիեռա Սուր դե Սևիլյա շրջանում։


== Ծանոթագրություններ ==